Sagen drejer sig om forældremyndighed og samvær. Sagen er rejst efter flere paragraffer § 21 og § 11 i forældreansvarsloven. Der henvises til § 32 i Familieretshusloven
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I RANDERS
DOM

afsagt den 8. juli 2021

Sagen er behandlet for lukkede døre

Sag BS-5068/2021-RAN

Far
(beskikket advokat Lars Kirstein Pedersen)

mod

Mor
(beskikket advokat Marita Susanna Hinge)

Denne afgørelse er truffet af Dommer.

Sagens baggrund og parternes påstande
Familieretshuset har den 5. februar 2021 indbragt sagen for retten.

Far har fremsat påstand om, at han skal have samvær med fællesbørnene Barn
1, født Dato (2008) og Barn 2, født Dato (2010), hver anden we-ekend fra
fredag i ulige uger til søndag, samt feriesamvær, som følger:

• Julesamvær i lige år fra sidste skoledag til den 27. december kl. 12:00

• Nytårssamvær i ulige år fra den 27. december kl. 12 til første skoledag
efter juleferien.



/

2

Efterårsferie i lige år fra sidste skoledag før ferien til første skoledag
efter efterårsferien.

• Vinterferien i ulige år fra sidste skoledag før ferien til første skoledag
efter vinterferien.

• Påskeferien i lige år fra fredag før Palmesøndag til første skoledag efter 2.
påskedag.

• Samværet op til Kristi Himmelfartsdag begynder allerede onsdag in-
den Kristi Himmelfartsdag.

• Sommerferie i 3 sammenhængende uger fra fredag efter feriens begyn-
delse til fredag 3 uger senere, i lige år med begyndelse hos sagsøger og
ulige år med begyndelse hos sagsøgte.

Den forælder, der har børnene, afleverer dem til den forældre der skal have
dem på ferie.

Weekendsamvær bortfalder helt, hvis samværet helt eller bare delvist ligger i
bopælsforældrenes ferie med barnet.

Vedrørende Mors påstand om ophævelse af den fælles forældremyndighed
nedlægges påstand om frifindelse.

Mor har fremsat påstand om frifindelse, og at Far skal have samvær med
børnene lørdag i ulige uger fra kl. 10.00 til 20.00 på vilkår, at Far aflægger en
ren urin-prøve umiddelbart inden samværets start, subsidiært at der i
forbindelse med samvær med overnatning fastsættes vilkår om, at Far af-
lægger en ren urinprøve og indtager antabus i forbindelse med samværet.

Mor har fremsat påstand om, at den fælles for-ældremyndighed over Barn 1,
født Dato (2008) og Barn 2, født Dato (2010) ophæ-ves, og at hun skal have
forældremyndigheden alene.

•

Oplysningerne i sagen



/

3

Dommen indeholder ikke en fuldstændig sagsfremstilling, jf. retsplejelovens §
218 a.

Parterne var samlevende ved børnenes fødsel og har fælles forældremyndig-
hed.

Børnesagkyndig Person fra Familieretshuset har afholdt en samtale med Barn
1 og Barn 2. Hovedindholdet af samtalerne fremgår af notater af 1. februar
2021.

Parterne har fri proces under sagen.

Forklaringer
Der er afgivet forklaring af Far og Mor.

Forklaringerne fremgår af retsbog af 24. juni 2021.

Rettens begrundelse og resultat
Det må efter de foreliggende oplysninger lægges til grund, at Far gennem
adskillige år har haft et svært misbrug. Far har forklaret, at han ikke har haft et
misbrug de sidste 7 måneder, at han ikke modtager behandling mod sit
misbrug, og at han har været tilknyttet misbrugs-centeret siden 2014. Retten
lægger efter oplysningerne i sagen til grund, at Far i denne periode har haft
flere tilbagefald. De forelig-gende oplysninger om, at Far for tiden ikke har et
mis-brug, giver ikke grundlag for at fastslå, at misbruget er under kontrol. Det
må desuden lægges til grund, at børnene er belastet af Fars misbrug.

Retten lægger endvidere efter parternes samstemmende forklaringer til grund,
at de ikke formår at kommunikere om børnene.

På den baggrund finder retten, at der er påvist konkrete holdepunkter for at an-
tage, at forældrene ikke vil kunne samarbejde om Barn 1, født Dato (2008) og
Barn 2, født Dato (2010) forhold til børnenes bedste, og at det er bedst for
Barn 1 og Barn 2, at den fælles forældremyndighed ophæves, jf.
forældreansvarslovens § 11, 2. pkt., jf. § 4.



/

4

Det er herefter bedst for Barn 1 og Barn 2, at forældremyndigheden tillægges
Mor alene.

Efter en samlet vurdering af børnenes forhold, herunder de beskrevne forhold
vedrørende Fars misbrug, finder retten, at Barn 1 og Barn 2 for tiden ikke bør
have samvær med overnatning. Børnene skal derfor have samvær med Far, jf.
forældreansvarslovens § 19 og § 21, som nedenfor bestemt.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Den fælles forældremyndighed ophæves, og Mor skal have
forældremyndigheden alene over Barn 1, født Dato (2008) og Barn 2, født
Dato (2010).

Far skal have samvær med Barn 1, født Dato (2008) og Barn 2, født Dato
(2010) lørdag i ulige uger fra kl. 10.00 til 20.00 på vil-kår, at han aflægger en
ren urinprøve umiddelbart inden samværets start.

Ingen af parterne betaler sagsomkostninger til den anden part eller til statskas-
sen.



/

 




/